র‍্যাপেঁ ক্রমেই অধৈর্য হয়ে উঠছিলেন। প্রতিটি মুহূর্ত তাঁর কাছে সময় নষ্ট আর অর্থনাশ বলেই প্রতীয়মান হচ্ছিল। র‍্যাপেঁর মনে হলো এই একগুঁয়ে, শুয়োরমুখো বোকা মহিলার টুঁটি চেপে ক্ষীণ অথচ দ্রুতগতির নিঃশ্বাস বন্ধ করে দেন চিরতরে। কিন্তু গলা টিপে হত্যার পরিকল্পনাটা তাঁর কাছে বিপজ্জনক মনে হলো। কিছুক্ষণ পর র‍্যাপেঁর মাথায় কুবুদ্ধি খেলে গেল। তিনি বৃদ্ধা বনতেমপ্সকে জিজ্ঞেস করলেন, ‘তুমি কি শয়তান দেখেছো?’